  Наталья Тетерина Удмуртиысь Гурт возёсъя но сиён-юонъя министерстволэн етӥнлэсь вузъёс лэсьтонъя кык ӵектосъёсызлы коньдон сётӥсьёс элькунын ик сюризы. Производство кылдытонъя ужлэн нырысетӥ люкетаз соос 250 миллион манет висъяны дасесь, ивортӥз журналистъёслы Удмуртиысь гурт возёсъя но сиён-юонъя министр Ольга Абрамова. Туннэ нуналлы етӥнлэсь переработкая кык ӵектос дась ни. Со ужась производствоосты выльдон сяна. Ми оскиськом, инвестор луыны быгатӥсьёсынымы таяз арын ини етӥнэз мур переработать каронъя предприятиосты кылдытон ужъёсты кутскыны быгатомы ни шуыса Ольга Абрамова, Удмуртиысь гурт возёсъя но сиён-юонъя министрСолэн кылъёсызъя, коньдон сётӥсьёс етӥн будэтон понна Эгра но Можга ёросъёсты бырйизы. Соин валче та интыосын етӥн улэ висъям музъемъёслэн быдӟалазы трослы будоз. Мыным со лыдпусэз шараяны ик кышкыт, шуэ министр. Выль ӵектосъёсъя, етӥнэз вакчи мертчан лэсьтонлы будэтозы. Россиын кузь мертчан поттон кулэгес ке но, али Удмуртия солы дась ӧвӧл на, малы ке шуоно будослэн ӟечлыкез элькунын туж улӥын. Со етӥнэз алама утялтэмен герӟаськемын. Зэмзэ верано ке, улосвылын дасям етӥн — со жуг-жаг, вера Ольга Абрамова. Вузанэн шугъяськонъёс милям одӥг муген — етӥн, кудзэ ми будэтӥськом, ӟечлыклэн нокыӵе эсэпъёсызлы уг тупа. <…> Ми отчы минерал ватсэтъёсты, будосэз утӥсь суретъёсты ум ватсаське, ми ӟечлыко етӥн ум будэтӥське. Со сяна, етӥнэз утялтон технология куроез утялтон кадь ӧвӧл, отын мукетгес технология. Нош ми малпамы шедьтыны одӥг амал — маин куроез юлэсь висъяськом, соин ик етӥнэз утялтӥськом. Соин ик жуг-жаг етӥн бичаськом Ольга Абрамова, Удмуртиысь гурт возёсъя но сиён-юонъя министрЕтӥн утялтонын эшшо одӥгез шугъяськон — со Россиысь та ӧръя техникалэн вужмемез. Кунамы етӥнэз переработкая оборудованиез 1970–1980-тӥ аръёсысь амалъёсъя кылдыто, шуэ Ольга Абрамова. Соин ик Россиысь Промышленностья министерстволы кунсьӧрысь ӟечлыко техникаез пуктэтэ пыртыны косэмын. Соя оборудованиез басьтыны кун юрттэт сётӥськоз. Озьы ик Удмуртиысь гурт возёсъя министр етӥн будэтонъя но солэсь вузъёс лэсьтонъя ӧнерчиос тырмымтэ сярысь вераз. Та ӧръя дышетонэз радъян ужпумез удысэтлы элькун тӧро Александр Бречалов сётӥз. Ми валаськом, Гурт возёсъя академиын кафедра усьтоно ке, кулэ набор, кулэ аккредитация, кулэ программа но мукет. Озьыен, солы кулэ дыр. <…> Нош милям туннэ со дырмы ӧвӧл, соин ик ми мынӥм ми понна тужгес вакчи сюресэтӥ: мынӥськом азьмынӥсь производствоосы, учкиськом, кызьы соос лэсьто, кутӥськом соослэсь технологиоссэс, кутӥськом соослэсь технологияя картаоссэс но соослэсь опытсэс адӟем кариськом Ольга Абрамова, Удмуртиысь гурт возёсъя но сиён-юонъя министрПусъем, туннэ нуналлы Удмуртия етӥнлы висъям музъемъёслэн быдӟалазыя Россиын 4-тӥ инты басьтэ. Элькунамы вакчи мертчан потто, нош солэсь пӧрме котонизированной мертчан, со вата, одӥг поллы простыньёс, автомобиле композитной материалъёс лэсьтыны кутӥське.   Ватсалом, элькунын етӥн производствоез паськытатонэ, Удмуртиысь коньдон сётӥсьёсты сяна, Гурт возёсъя но сиён-юонъя министерство Смоленскысь «Русский лён» компаниез кыске на. Озьы ик асьме улосвыл Россиысь етӥн будэтӥсьёслы юрттэт сётонъя программае пыриське. Тодэ вайытом, 24-тӥ куартолэзьлы Удмуртиын етӥн чакламлэсь 80 процентэз киземын ни. Тегъёс: Ужбергатон Ижкар Можга Эгра Удмуртия гуртвозёс коньдон гуртвозёсъяминистерство ОльгаАбрамова  